
ГРАДСКА ОПШТИНА ЧУКАРИЦА

Шумадијски трг 2

Београд
План и програм рада 
Културне установе „Галерија`73” 
за 2026. годину
Прилог I

ПРЕДЛОГ ПЛАНА И ПРОГРАМА КУ ГАЛЕРИЈА `73 ЗА 2026. ГОДИНУ
Достављамо Вам Предлог плана и програма рада КУ Галерија `73 за 2026. годину са финансијским планом. Поред прегледа жирираних изложби достављамо Вам и списак других програма и изложби чија је реализација планирана у току 2026. године.
 
На основу јавног конкурса који је трајао од 15. маја до 15. јуна 2025. године, Уметнички савет „Галерије `73“, у саставу: Наталија Церовић, Мирослав Карић, Бранимир Карановић, Миливој Мишко Павловић, академик Сава Халугин, на седници одржаној 15. јула 2025. године, са почетком у 15:30 часова, прегледао је 85 приспелих пријава, од чега 74 пријава из Србије и 11 пријава из иностранства и одабрао следеће уметнике - њихове пројекте за излагачку сезону 2026. годину: 5 самосталних, 5 изложби по позиву Уметничког савета „Галерије `73, 1 ауторски пројекат поводом обележавања Дана Галерије 73, 3 колективно традиционалне изложба у оквиру манифестације Дани европске баштине, Чукарички ликовни салон и Погледи  2026, изложбе које се тичу  гостовања иностраних уметника у оквиру културне дипломатије Галерије 73 чија намера је приближавање културе пријатељских земаља као и гостовање наших уметника у иностранству. 
Самосталне и  групне изложбе:

Одлуком чланова Уметничког савета а по завршетку Конкурса, укупно 5  самосталних изложби. Три термина за самостално излагање пренети су из оправданих разлога за 2026. годину. Термин за самостално излагање добили су следећи уметници :

САМОСТАЛНЕ ИЗЛОЖБЕ:
1. Жарко Бјелица(1951-2022)- ретроспективна изложба
Рођен 6. 6. 1951. године у Никшићу. Након завршетка Педагошке академије у родном граду, дипломирао је на Факултету ликовних уметности у Београду. Октобарску награду града Београда за најбољи научни и стручни рад добио је 1976. године.1980. године магистрирао је на факултету ликовних уметности у Београду. Био је члан никшићке ликовне групе „Генерација 9“. 

Преминуо је 14.августа 2022. године у Београду.

Самосталне изложбе:

1978. Центар за културу Никшић, Раднички универзитет „18. септембар“ Никшић

1980. Галерија Факултета ликовних уметности – магистарска изложба, Београд

1983. Галерија Дома омладине, Титоград

1987. „Цртежи“, Галерија Јосип Бепо Бенковић, Херцег Нови

1990. „Цртежи“, Мала галерија Центра за културу Панчево, Панчево

1991. Мали ликовни салон, Културни центар Новог Сада, Нови Сад

1996. „Цртежи“, Модерна галерија, Подгорица

2001. Галерија УЛУС, Београд

2001. „Објекти, цртежи“, Галерија Никола I, Центар за културу Никшић, Никшић

2002. „Цртежи, објекти“, „Стари Зеланд“, Крагујевац

2006. „Скулптуралне форме“, Галерија Културног центра Београда

2009. „Цртежи, објекти“, Blok gallery, Београд

2010. Галерија Центар, Подгорица

Групне изложбе:

Изложбе „Генерације 9“

1984. 25. Октобарски салон ликовних и примењених уметности Србије, Уметнички павиљон

„Цвијета Зузорић“, Београд

1985. 26. Октобарски салон ликовних и примењених уметности Србије, Уметнички павиљон

„Цвијета Зузорић“, Београд

1985. Цртеж и мала пластика, Уметнички павиљон „Цвијета Зузорић“, Београд

1988. 30. Златно перо Београда, Музеј примењене уметности, Београд

1991. 33. Златно перо Београда, Музеј примењене уметности, Београд

1992. Пејзаж у савременој српској уметности, Продајна галерија Београд, Београд

1993. 35. Златно перо Београда, Уметнички павиљон „Цвијета Зузорић“, Београд

1995. Други београдски бијенале цртежа и мале пластике, Уметнички павиљон „Цвијета

Зузорић“, Београд

1995. Београд некад и сад, Продајна галерија Београд, Београд

1996. Казивање цртежа, Галерија Арт, Подгорица

1997. У част Мила Милуновића, цртежи црногорских ликовних стваралаца, Галерија Хаос,

Београд

1997. Пролећна изложба, Уметнички павиљон „Цвијета Зузорић“, Београд

1998. Пролећна изложба, Уметнички павиљон „Цвијета Зузорић“, Београд

1998. Трећи београдски бијенале цртежа и мале пластике, Уметнички павиљон „Цвијета

Зузорић“, Београд

1988. Јесења изложба, Уметнички павиљон „Цвијета Зузорић“, Београд

2000. Пролећна изложба, Уметнички павиљон „Цвијета Зузорић“, Београд

2000. Четврти београдски бијенале цртежа и мале пластике, Уметнички павиљон „Цвијета

Зузорић“, Београд

2000. Јесења изложба, Уметнички павиљон „Цвијета Зузорић“, Београд

2001. Пролећна изложба, Уметнички павиљон „Цвијета Зузорић“, Београд

2001. Пети београдски бијенале цртежа и мале пластике, Уметнички павиљон „Цвијета

Зузорић“, Београд

2002. Дани Београда у Бечу, Галерија Серафин, Беч (Аустрија)

2004. Чукарички ликовни салон, Галерија 73, Београд

2005. Седми београдски бијенале цртежа и мале пластике, Уметнички павиљон „Цвијета

Зузорић“, Београд

2005. Десет година Галерије Хаос, Уметнички павиљон „Цвијета Зузорић“, Београд

2006. Јесења изложба, Уметнички павиљон „Цвијета Зузорић“, Београд

2007. Пролећна изложба, Уметнички павиљон „Цвијета Зузорић“, Београд

2008. Поетски простори – цртеж и скулптура, Галеријха УЛУС, Београд

2009. Пролећна изложба, Уметнички павиљон „Цвијета Зузорић“, Београд

2009. Девети београдски бијенале цртежа и мале пластике, Уметнички павиљон „Цвијета

Зузорић“, Београд

2009. Јесења изложба, Уметнички павиљон „Цвијета Зузорић“, Београд

2010. Моје искуство у свесци, Ликовна галерија Културног центра Београда

2014. Кинизам записивања, Жарко Бјелица – цртежи“, Новобеоградска културна мрежа,

Галерија Блок, Београд

2020. Саучесници у преплету времена, Продајна галерија Београд, Београд

Постхумне изложбе:

2024. Дубоки вид Жарка Бјелице, Галерија ,,А”, у организацији ЈУ Музеји и галерије Никшић, Никшић

2025. Дубоки вид Жарка Бјелице ,Галерија Јосип Бепо Бенковић у сарадњи са ЈУ Музеји и галерије Никшић, Херцег Нови

Награде:

1976. Велика награда „Фонд Ристо и Бета Вукановић“

1976. Октобарска награда града Београда за најбоље стручне и научне радове

1980. Откупна награда Септембарског салона Никшић

2010. Златна игла на Пролећној изложби одржаној у Уметничком павиљону ,,Цвијета Зузорић“ у Београду

2. Теодора Николић

Теодора Николић рођена је у Београду 1996. године. Завршила је Школу за дизајн у Београду на смеру Ликовни техничар. На Факултету ликовних уметности у Београду је 2019. године завршила основне, а 2020. године и мастер студије сликарства у класи професора Бранка Раковића. Уписала је докторске академске студије сликарства 2020. године на поменутом факултету на ком је радила у звању истраживача – приправника. Проглашена је за студента генерације и добитница је неколико награда и похвала за свој рад. До сада је приредила дванаест самосталних изложби и учествовала на преко педесет колективних жирираних изложби. Члан је УЛУС-а од 2021. године.

3. Андреја Прокопијевић и Елена Златковић

Андреја Прокопијевић је визуелна уметница и истраживачица. Чланица је УЛУС-а и УЛУПУДС-а, и сарадница Лабораторије ЕЦЛЛА (Éтудес ду Цонтемпораин ен

Литтéратурес, Лангуес, Артс) Универзитета Жан Моне у Сент Етјену. У свом раду

истражује примену феноменологије покрета на некинетичку скулптуру, са фокусом на тело, простор, форму и материјалност. Докторирала је 2024. године на Факултету ликовних уметности у Београду и Универзитету Жан Моне, у оквиру ко-менторског докторског програма. Дипломирала је и завршила мастер студије на Факултету примењених уметности у Београду.Излагала је на више од педесет групних изложби и реализовала десет самосталних у земљи и иностранству (Београд, Нови Сад, Котор, Крагујевац). Добитница је више награда, међу којима су Велика награда Јесењег салона (2011) и Плакета за скулптуру УЛУПУДС-а (2011).
Елена Златковић је рођена у Минску (1977, Белорусија). Од 2014 живи у Београду. Похађала Белоруску државну академију уметности (2000, одсек за декоративну и примењену уметност), где је касније предавала (2007-2014), магистрирала (2013) и била докторант (2013-2017)

2001-2007 – дизајнер Фабрике кристала (Борисов, Белорусија)

2006-2007 – дизајнер стакленог холдинга “Јенисеј” (Заславл, Белорусија)

Члан УЛУПУДС (од 2020) и УЛУС (2021)

Елена Златковић учествовала је на 5 самосталне и више од 100 групних домац́их и међународних изложби и пројеката. Учествовала је на познатим стакларским симпозијумима: Лвив (Украјина), Бардудварнок (Мађарска), Ледничке Ровно (стаклара РОНА, Словачка), Паневежис (ГЛАССРЕМИС студио, Литванија), Гус Хрусталнy (Русија), Никољск (Русија), Кулдига (Летонија). 

Елена је била кустос два симпозијума дуваном стакла у стаклари „Неман” (Белорусија, 2009, 2010). У сарадњи са Павелом Воинитским била је кустос низа пројеката стакла у Белорусији.

4. Ђорђе Ђорђевић

Рођен је 1949. године у Београду. Дипломирао је на Accademia di Belle Arti di Brera у Милану у Италији 1972. године. У периоду од 1974. до 1976. године бави се дизајном текстила за кожарско-текстилни комбинат „Витекс“ у Високом, код Сарајева. Члан је УЛУС-а од 1981. године, а 1982. добија статус слободног уметника. Живи и ради у Београду.

Самостално излаже од 1971. године, колективно од 1978. године. 

1971. Милано, Италија, Галерија Парино

1972. Милано, Италија, Галерија Парино

1973. Сомбор, Салон ликовне јесени

1973. Апатин, Мала галерија културног центра

1985. Београд, Галерија Графички колектив

1986. Мотовун, Истра, Градисол, Мотовунски сусрети

1987. Београд, Ликовна галерија Културног центра, Акт данас

1987. Кан, Француска, 5. Recontre des Artistes Contemporains

1989. Кан, Француска, 7. Recontre des Artistes Contemporains

1989. Београд, Галерија Коларчевог народног универзитета

1990. Ниш, Галерија Савремене уметности

1994. Београд, Ликовна галерија Културног центра

1995. Београд, Музеј примењене уметности, Савремена православна српска уметност

1995. Крагујевац, Мали ликовни салон – Народни музеј

1997. Чачак, Ликовни салон дома културе

1999. Београд, Галерија УЛУС

2002. Милано, Италија, Galleria d’Arte 2000, Sguardi sulla citta’

2002. Велика Плана, Дом омладине

2003. Kотор, Галерија културног центра и Галерија Стари град

2006. Casino di Velden, Италија

2007. Систиана, Италија

2010. Крагујевац, Градска галерија Мостови Балкана

2015. Грожњан, Истра, Галерија Fonticus

2023. Београд, Продајна галерија Београд

2024. Нови Сад, Културни центар Новог Сада, Ликовни салон

2024. Ниш, Галерија савремене ликовне уметности, Павиљон у тврђави

Групне изложбе:

Београд, Октобарски салон 1981, 1983, 1985, 1989, 1990, 1991, 1992, 1995, 1997.

Београд, Пролећна и Јесења изложба УЛУС-а од 1982. до 1998.

Горњи Милановац, 17. Међународни бијенале уметности минијатуре, 2024.

5. Милорад Панић
Дипломирао вајарство на Факултету ликовних уметности у класи проф. Николе Вукосављевића, Универзитет уметности, Београд 2009 

Уписао докторске уметничке студије на Факултету ликовних уметности, Универзитет уметности, Београд 2018

РАДНЕ РЕФЕРЕНЦЕ

Виши уметнички сарадник – Скулптура у металу и вајарске технологије, Центар за развој уметничког ливења,

Факултет ликовних уметности, Универзитет уметности, Београд (од 2020. године)

Уметнички сарадник – Скулптура у металу и вајарске технологије, Центар за развој уметничког ливења,

Факултет ликовних уметности, Универзитет уметности, Београд (2015-2020)

Демонстратор – Вајарска технологија, Факултет ликовних уметности, Универзитет уметности, Београд (2014-2015).

ЧЛАНСТВО

УЛУС – Удружење ликовних уметника Србије (од 2010. године)

САМОСТАЛНЕ ИЗЛОЖБЕ

2024

Хyбрид формс, +359 галларy, Софија, Бугарска

Хyбрид формс, Цхарта галлерy, Софија, Бугарска

2022

Преображене имагинације, Галерија Куће легата, Београд

2019

Експеримент X, Галерија X-витамин, Београд

2018

Пангеа, Продајна галерија Београд, Београд

2015

Песничка соба, Галерија Задужбина Илије М. Коларца, Београд (заједно са Аном Петровић)

Огњиште, Галерија 73, Београд (заједно са Аном Петровић)

2014

АуБ, Уметничка галерија „Стара капетанија,“ Земун

Скупови, Уметнички простор „У10“, Београд

2011

Слике и скулптуре, Галерија савремене уметности, Смедерево (заједно са Милицом Прелић)

Лавиринт, Центар за културу и образовање, Раковица

2010

Виртуелна изложба, Галерија савремене ликовне уметности, Ниш

2009

3Д, Галерија Друштва књижевника Војводине, Нови Сад
Изложбе по позиву чланова Уметничког савета: Gilbert Cosset i Annick Viet ( Француска), Владимир Марковић, Ауторски пројекат - групна изложба, Ксенија Вучићевић и Владимир Комад.

АУТОРСКИ ПРОЈЕКАТ – ДАН ГАЛЕРИЈЕ `73
Сваке године током јуна месеца, у коме се обележава Дан оснивања Галерије `73, организује се посебно значајна ауторска изложба. У протеклом периоду, поводом обележавања овог важног датума реализовано је неколико фантастичних изложби, од којих ћемо поменути само неке: ретроспективна изложба скулптура Матије Вуковића (1925-1985), кустоски пројекат Николе Кусовца, затим изложба о најзначајнијим српским сликаркама „У част Надежди и Полексији“, ауторски пројекат Љубице Миљковић, изложба „Сутјеска“, чувеног вајара Миодрага Живковића, изложба Академици чланови ЛАДЕ, изложба која је реализована у сарадњи са Српском академијом наука, изложба дела из Фонда Галерије савремене ликовне уметности Ниш, где смо приказали радове полазника ликовне колоније Сићево коју је основала чувена сликарка Наежда Петровић. 
ИЗЛОЖБА У ОКВИРУ МАНИФЕСТАЦИЈЕ ДАНИ ЕВРОПСКЕ БАШТИНЕ 2025
У оквиру  манифестације ДАНИ ЕВРОПСКЕ БАШТИНЕ,  у оквиру које Галерија `73 већ традиционално учествује , биће уприличена тематска изложба у складу са задатом темом. Намера оваквог типа изложби је да се кроз културу сећања присетимо богате културне историје.Током трајања Манифестације у плану је сарадња са школама , креативне радионице, интеративна предавања, као и стручна вођења кроз изложбу. 
На овај начин, као и прошле године, наша земља се прикључује обележавању заједничке теме на нивоу Европе у оквиру Дана културне  баштине и кроз програм постаје део европске културе.Ову изложбу обично прати и видео рад о знаменитостима наше локалне заједнице које су повезне са темом изложбе.
ИЗЛОЖБЕ ЛАУРЕАТА НАГРАДЕ „СТЕВАН ТОДОРОВИЋ“
Мирјани Миловановић и Николи Павковићу, лауреатима награде „Стеван Тодоровић“ за најбољи рад на изложбама уметника млађе генерације „Погледи“ за 2024. и  2025. годину, биће додељена два излагачка термина. 

Мирјана Миловановић (2002, Београд) је студенткиња завршне године сликарства на Академији уметности у Новом Саду, у класи Босиљке Зиројевић-Лечић. Један семестар провела је на Академији уметности и дизајна у Братислави преко Ерасмус+ програма. Мирјанина уметничка пракса се развија око истраживања концептуалног потенцијала медија цртежа и слике, а њена уметничка интересовања обухватају и графику и анимацију. Њен рад испитује механизме репресије, како личне тако и колективне, унутар променљивог друштвено-политичког пејзажа.

Организовала је две самосталне изложбе и учествовала на више групних изложби у Србији и иностранству, између осталог у просторима Градске галерије (2025), Галерији У10 (2024), Музеју савремене уметности Војводине (2024), Павиљону Цвијета Зузорић (2024), Графичком колективу (2022)… Учествовала је у регионалном пројекту Echo Curve (2024) под менторством Јанета Чаловског, који је курирала Јованка Попова, као и у Летњој Академији у Салцбургу исте године. Добитница је годишње награде „Стеван Тодоровић“ за младе уметнике (2024) и „Награде за цртеж малог формата“ на Академији уметности у Новом Саду (2022).
Никола Павковић (2000, Панчево), студент је четврте године Факултета ликовних уметности у Београду, у класи професорке Оливере Парлић Карајанковић. Претходно је похађао школу цртања у Дому омладине Панчево, под менторством Зорана Деранића и Светлане Каровић Деранић. Медији које користи у свом раду су: цртеж, скулптура и инсталација. Кроз уметничку праксу пропитује сопствени паралелни развојни пут као брата близанца и као индивидуалне личности независне од тог односа. Добитник је Награде Академије ликовних уметности у Београду, за скулптуру у материјалу 2023. г и годишње награде „Стеван Тодоровић“ за младе уметнике (2025).

ИЗЛОЖБЕ ПО ПОЗИВУ ГАЛЕРИЈЕ 
На позив Галерије, биће организовано пет изложби и уметничких пројеката:

1. 100 година Фудбалског клуба Чукарички
Фудбалски клуб Чукарички је основан 4. јула 1926. године у радничком делу старе Чукарице, у кафани „Мајдан“. Према оснивачком програму понео је име „ЧСК – Чукарички спортски клуб“. Одређене су клупске боје бело-црне што је одржано и до данас. Први председник клуба фудбалског клуба је био Милош Илић, резервни ваздухоповни капетан прве класе и први српски авијатичар. У почетку тим је тренирао и играо на теренима око Вилимана и Макишу и у Преполачкој улици на Михајловцу. Временом, просторије су обезбеђене у Зрмањској улици, а терен испод Соколане. Дрес Чукаричког су уочи Другог светског рата, као и у току самог рата носили истакнути фудбалери као што су Благоје Моша Марјановић, Фрањо Јожа Гилер, Александар Петровић Пикавац, Ђорђе Јованић, Матија Перлић и други. По окончању рата Чукарички је играо у нижим ранговима југословенског фудбала, али је имао веома запажену улогу. Крајем 70-тих година Брђани су ушли у Српску лигу, где су годинама били при врху. У сезони 1971/72 остварен је тада историјски пласман у Другу савезну лигу.

2. Јовета Љумовић (Црна Гора) 
Средњу стручну школу, одсек Индустријски дизајн, завршио је у Титограду (1986). Студирао је на ФФ у Никшићу, одсек Ликовно васпитање. Завршио је Факултет ликовних умјетности Универзитета Црне Горе на Цетињу, одсјек Вајарство, у класи проф.  Павла Пејовића (1994). Студијски је боравио у Пољској, Великој Британији и Србији. Од 1994. ради у Умјетничкој колонији у Даниловграду. Вајар анималистичког опредељења и лирске поетике. Ради у камену, поштујући његова природна својства – богатство структура, текстура и колористичких нијанси, које његовим скулптурама дају посебну перцептивну и енергетско-виталистичку магију.
3. Графичари/Класа 1963. Изложба графика генерације студената Факултета примењених уметности из Београда
4. Стефан Стефановић Пепи 
Основне студије сликарства завршио 2017. године на  Факултету уметности у Косовској Митровици, на одсеку сликарство, у класи професора Петра Ђузе. Mастер студијe сликарства завршио 2018. године на Факултету ликовних уметности у Београду, у класи редовног професора Радомира Кнежевића. Учесник је на преко тридесет колективних изложби и ликовних колонија. Иза себе има десет самосталних изложби. За свој ликовни рад награђиван је шест пута. Учествовао у више уметничких пројеката. Извео неколико мурала на јавним површинама у Звечану,  Косовској Митровици , Чачку, Београду, Горњем Милановцу... Радови му се налазе у приватним колекцијама, као и у неколико галеријских  колекција (између осталог, Каталог савремене српске уметности- стална поставка Градског музеја у Косовској Митровици, колекција Велике галерије Културног центра „Лаза Костић“ у Сомбору, Школа за дизајн ентеријера- град Бзенец, Чешка Рпублика, Колекција Арндт- Инголштат, Немачка итд.). Представљао град Крагујевац на уметничкој резиденцији у Инголштату, у Немачкој 2024. године.
5. Јованка Станојевић, рођена у Београду 11.06.1979. године. Дипломирала 2005 године на Факултету ликовних уметности у Београду, одсек цртеж у класи професора Гордана Николића. Од 2006. године члан УЛУС-а. Од 2006. године статус самосталног уметника. Од 2008. Стручни сарадник на Факултету за уметност и дизајн Мегатренд Универзитета. Магистрирала 2009. године на Факултету ликовних уметности у Београду, одсек цртеж у класи професора ГорданаНиколића. Од 2009. Асистент на Факултету за уметност и дизајн Мегатренд Универзитета. 2011. године докторирала на Факултету ликовних уметности у Београду, сликарство. Тренутно ради као доцент на Факултету примењених уметности у Београду.

КОЛЕКТИВНО ТРАДИЦИОНАЛНЕ ИЗЛОЖБЕ: 

1. «39. Чукарички ликовни салон »
Ликовни салон Галерије `73 је традиционална уметничка манифестација која се одржава готово четири деценије у континуитету. Намера организатора ове изложбе јесте да једанпут годишње окупи одабране ликовне уметнике по позиву чланова Уметничког савета Галерије 73. На предстојећем 39. Чукаричком ликовном салону, на предлог поменутог Савета галерије, планирано је да учествују уметници различитих генерација, уметничких сензибилитета. Салон се традиционално организује сваког децембра месеца и представља завршну ликовну манифестацију у Галерији 73. На Салону се додељује награда “Полексија Тодоровић” која се реализује уз подршку Градске оптине Чукарица. Полексија Тодоровић је прва српска сликарка школована у иностранству и кћерка је Матије Бана родоначелника Бановог брда.
2. «Погледи 2026»
Такође традиционална изложба, овог пута уметника млађе генерације, којом београдску ликовну публику упознајемо са најновијим тенденцијама у српском сликарству. Изложба “Погледи” се обично реализује сваког пролећа. Планирано је да се и наредне  године представе најбоља наша ликовна имена  уметника до 35 година. Том прилком биће додељена награда “Стеван Тодоровић” за најбољи рад изложбе.

Ова смотра уметности представља преглед српске ликовне сцене припадника млађе полулације. Награда јесте подстицај младима у њиховом креативном стваралаштву и даљем професионалном развоју.
ТРИБИНЕ И ОСТАЛИ КЊИЖЕВНИ, ЛИКОВНИ ПРОГРАМИ  

· ТРИБИНА „РЕЧ У ВРЕМЕНУ“

Књижевни програм "Реч у времену", аутора  Неђе Ћиће Стојановића, књижевника, педседника Клуба писаца Чукарица, има за циљ да кроз разговоре са врсним књижевним ствараоцима, и кроз представљање њиховог уметничког опуса допринесе реализацији и остварењу једне такве позитивне и значајне одлуке. Овим трибинама се представља преглед књижевне сцене писаца који долазе са Чукарице са једне стране, као и оних који желе да буду гости са својим новим издавачким подухватма.

Афирмација локалне културе и њен утицај и допринос свеукупним културним и уметничким токовима у локалној заједници  један су од незаобилазних сегмената за развој духа заједнице каква је чукаричка. Планирано је да програм “Реч у времену” од ове године буде реализован и у “Галерији Сања” огранку Галерије 73 где ће се оупити књижевници из Србије и региона кроз Mанифестацију “Чукаричка сусретања”.
· ТРИБИНА „ФИЛОЗОФСКИ ПЕРФОРМАНС“
Програм је замишљен да се реализује у Галерији `73 и има едукативни карактер.  Састоји се у интерактивном дијалогу са модератором Тањом Петровић Миљковић. 

Практичном филозофијом, у Србији, први је почео да се бави универзитетски професор Александар Фатић, а на ширењу те идеје са пуно ентузијазма ради филозофкиња Тања Петровић-Миљковић (завршила је филозофске студије у Београду, група за филозофију). 

  Постоје различите форме бављења практичном филозофијом, једна од форми је и „Филозофски перформанс“. То је својеврсни филозофски театар  где су сем филозофкиње Тање Петровић - Миљковић (која води  трибину) укључени су бројни драмски уметници као и вокални солисти.Програм је интерактивног карактера где се публика укључује у бројна разматрања на тему питања из практичне филозофије.
 Ова форма наишла на одличан одзив код публике у Галерији ’73 на Чукарици, и како се број заинтересованих повећава, сигурни смо да је овај вид презентације филозофије више него потребан људима свих старосних доби, а пре свега, млађој популацији. Програм је усмерен на јачање дијалога кроз межугенерацијску интеракцију.   
•
ТРИБИНА „БЕОГРАД ЗА ПОЧЕТНИКЕ“
Нови циклус трибина „Београд за почетнике“  настао је по узору на истоимену тв емисију, прву у Србији која је ушла у просветни систем (коју београдски ђаци гледају на часовима историје и српског језика као додатно наставно средство), Гости трибине су стручни сарадници – историчари, археолози, писци, научници, али и мало познати истраживачи. Ауторски програм наишао је и на велику пажњу медија и београдске публике.
•
ЦИКЛУС ПРЕДАВАЊА ЗА МЛАДЕ „СВЕ ЈЕ ЛАКО КАД ЗНАШ КАКО“ 

Целокупна ситуација која, је трагичним догађајем у школи “Владислав Рибникар”, покренула  на размишљање питање колико култура може бити корисна за ментално здравље младих кроз едукативне програме и развој креативног духа. С тим у вези програм Галерије 73 биће у великој мери фокусиран на млађу популацију.
Кроз сарадњу са чукаричким школама планирана су бројна предавања која се тичу теме ШТА НИСТЕ СМЕЛИ А ХТЕЛИ СТЕ ДА ПИТАТЕ О САЗРЕВАЊУ.

Кроз значајне теме, а на интерактиван приступ проблематици у атмосфери толеранције и подршке, млади уче, савладавају одређене вештине и умећа. Циклус обухвата следећа предавања :

1.
Радионице - упознавање 

2.
Одрастање (шта желим и шта ми се догађа)

3.
Ја - идентитет и континуитет (постојим и трајем)

4.
Ја могу свашта (ходам, осећам, доживљавам, мислим)

5.
Мотиви и вредности (шта ме покреће и куда идем)

6.
Моја  права (борим се ЗА а не ПРОТИВ)

7.
Ја и други - комуникација (не свађам се, разговарам)

8.
Ја и други - конфликти (неизбежни, не и нерешиви)

9.
Слика о себи (доцртавам, улепшавам)

10.
 Све је лако кад знаш како (учим док постојим)

 11.Трибина за родитеље „Разговарајмо о...“ као допуна и наставак рада са младима. 

Теме и садржаји сваке трибине одређиваће се у складу са интересовањима родитеља а подстакнути темама обрађиваним на радионицама са децом и тинејџерима. Аутори су психолози који имају дугогодишње искуство у раду са младима.  С обзиром да је програм заживео протеклих година у плану је да се концепт настави у истом формату.     

•
ТРИБИНА „КАКО СЕ ТУМАЧИ УМЕТНИЧКО ДЕЛО“
Пројекат који ће бити на тему тумачења уметничког дела резултат је потребе да се приближи и доживи исто. Услед потребе да се  уметност приближи широј популацији, да култура буде доступна свима, почев од деце, представника старије популације и свих оних којима је уметност предмет интересовања. Галерија 73 ангажује уметнике, историчаре уметности и друге стручњаке који ћеле да  помогну у тој врсти едукације.
Планирано је дан а ове трибине  долазе  ђаци, студенти, уметници као и сви љубитљи ликовне уметности. Намера је да се вербализује визуелна комуникација. С обзиром на квалитетну излагачу сезону галеријска публика ће имати прилику да научи о уметничком делу, а за младу популацију којој ће уметност бити део професионалне оријентације припремамо посебна предавања која ће водити стручна лица из историје уметности.
•
ПРОГРАМ „МОЈА ПЕСНИЧКА ЗАЈЕДНИЦА“
Овај пројекат биће посвећен писцима и Удружењима са Чукарице.Трајаће током читаве године.Намера је да се посвети пажња представницима локалне заједнице у афирмацији лепе речи и неговању локалне културе.У оквиру овог циклуса планиране су трибине које носе назив Трагом српске етно песме. Намера је да се приближи стваралаштво и културно наслеђе наше земље.Планирано је да програми буду реализовани на бројним локалитетима Чукарице.
            ПРОЈЕКАТ ГАЛЕРИЈСКИ ТЕАТАР 
По угледу на европске галерије у простору Галерије 73 у плану је да се озганизују представе за београдску публику, школарце. Представе су мањег формата и прилагођене су просторниом капацитету галерије,  тематскогсу  карактера и биће везане за историјске личности и догађаје.У плану је и израда Монографије о Галерији 73 као и издавање књига на тему локалне културе Чукарице.
· К О Н Ц Е Р Т И
Концепт: Организовање низа концерата којима ће се представљати млади музички таленти и презентовање музике разних земаља. С тим у вези, планирана је интезивнија сарадња са основним и средњим школама са територије Чукарице, као  и са Музичком школом „Ватрослав Лисински“ и другим музичким школама који искажу интересовање да буду гости Бановог брда и Галерије 73.
•
КОНЦЕРТИ ИЗ ЦИКЛУСА  „Аrs musicum“

Организовање низа концерата којима ће се представљати млади музички таленти. План је да се представи музичко стваралаштво чукаричких  мултимедијалних уметника. Посебна пажња биће посвећена музичким талентима. Захваљујући досадашњој интензивној сарадњи Галерија ће све расположиве ресурсе уступити младима на путу њиховог оснаживања и личне афирмације.

Намера је да  музички таленти осете подршку своје локалне заједнице.То  њима отвара пут ка јачању идентитета и везаности за простор у коме живи, што  ће у  будућности оставити снажан печат.Уз бројне концерте групне и појединачне у наредној  години они ће сваког месеца организовати концерт у Галерији 73.
•
КОНЦЕРТИ ИЗ ЦИКЛУСА  “Gallery fest“

Носећи се свешћу о дугогодишњој традицији постојања Галерије 73 као и културолошком потенцијалу који ова установа носи са собом, водећи рачуна о интересовањима њене публике и потребама,  биће организован фестивал модерне класичне музике  који ће носити назив “Gallery fest“.

Замишљено је да ово буде манифестација  окосница осталих музичких догађања. Идеја је произашла из потребе да се на репертоар ове културне установе постави музички пројекат који ће у наредним годинама подстицати све љубитеље квалитетне музике..

· К Њ И Ж Е В Н Е  В Е Ч Е Р И
Концепт: Кроз интерактиван и креативан приступ, конципиран као дружење са  писцима, промовисати књижевност и издаваштво. Циљ је да поред публике која редовно прати наше ликовне програме афирмишемо још једну циљну групу – љубитеље књижевности и писане речи.Намера је институционална подршка свим креаторима поетског израза као и афирмацију њиховог песничког стваралаштва.
· К Р Е А Т И В Н Е   Р А Д И О Н И Ц Е
Концепт: Радионице које би се одржавале током школског распуста имале би три концептуалне целине.:

· Примењена креативна радионица:  Практична радионица  декупаж технике која подразумева осликавање свих врста предмета, кроз укључивање бројних врста материјаала у процес рада. То у преводу значи да се остарели и застарели предмети могу редизајнирати и бити употребљиви у неке нове сврхе. Ово је један леп начин како код деце развијамо свест о рециклажи.
· Еколошка радионица: необавезним дружењем, интеракцијом, додиром са еколошким материјалима, подобним за рециклажу и рециклираним материјалима за израду креативних и уметничких дела, уз подршку инструктора, циљ радионица је освешћивање деце о значају екологије и заштите животне средине.

· Ликовна креативна радионица: упознавање са различитим техникама цртања, од цртана угљеном, пастелним и акрилним бојама, развијати креативност и даровитост код деце. 

· Осликавање материјала шибори техником: креативна практична радионица  која има за свој примарни циљ афирмацију дечјег уметничког стваралаштва. Кроз осликавање тканина, деца се упознају са различитим врстама материјала, који материјали и у које сврхе све могу да буду употребљени. Шибори је јапански израз за неколико различитих метода бојења тканине с узорком: везењем, шивењем, преклапањем, увртањем, савијањем или стискањем а сваки од начина резултира врло различитим узорцима.

· Све креативне радионице би водили истакнути ликовни уметници.

1. С А Р А Д Њ А  С А  Ш К О Л А М А
Од великог је значаја да Културна установа Галерија `73 настави сарадњу са школама са Чукарице, организовањем бројних јавних часова, у виду посета ђака током изложби као и  организовање бројних музичких свечаности у  простору Галерије 73. Посета ђака и интензивна сарадња са школама доприноси унапређењу сарадње између образовних и културних институција.У плану је организовање бројних ђачких конкурса на тему литерарних радова као и излођби фотографија са одређеном темом.
2. С А Р А Д Њ А  С А  У Д Р У Ж Е Њ И М А  
Планирано је да се сваке године кроз књижевне музичке и ликовне програме пружи подршка особама са инвалидитетом и другим осетљивим друштвеним групацијама, кроз обележавање значајних  међународних датума подршке особама са инвалидитетом.

Галерија `73 ће, као што је то и до сада била пракса,  “отворити врата” свима који искажу интересовање да се афирмишу и да им се пружи одређена подршка. 
3. КУЛТУРНА ДИПЛОМАТИЈА
Посетиоци ће имати прилике да се упознају са  културама  земаља кроз презентације њиховог књижевног и ликовног стваралаштва. Досадашња сарадња са бројим центрима била је веома успешна, јер је публика имала прилику да се упозна са другим уметничким тенденцијама као новим формама комуникације као и да се представе српски уметници у региону кроз бројне изложбе и књижевне сусрете.
Планирано је да се овај тренд представљања српске културе настави и у наредној програмској сезони. С обзиром да се навршава велики јубилеј Прве цртачке школе у Београду коју је основао чувени словачки уметник Кирил Кутлик намера је се посебна пажња посвети повезивању српских и словачких уметника.  
Планирано је да то буде у форми бројних изложби, књижевно музичких вечери  где ће бити уприличена промоција сликара, музичких уметника,  писаца и песника. Кроз мултимедијалну презентацију биће приказане културни потенцијали државе госта.

Представљање других земаља има за циљ да се упознамо са њиховим културолошким вредностима  у циљу  што бољег приближавања и међусобне интеракције.
***** ГАЛЕРИЈА „САЊА“ – СРЕМЧИЦА****
Претходно образложеним планом и програмом за 2026. годину, планирано је да део  програмских ативности буде реализован и у простору  галерије „Сања“ у Сремчици. Идеја је да ова галерија буде место окупљања различитих културно идеолошких и социолошких структура, од младих и неафирмисаних уметника, до њихових старијих и искуснијих колега и професора, који ће кроз ликовне колоније, самосталне и колективне изложбе, привлачењем публике и медија, значајно допринети афирмацији саме галерије и локалитета Сремчице уопште. 
Одржавањем низа изложби, концерата, трибина, књижевних вечери и осталих културних манифестација, ова галерија ће постати место окупљања како младих, тако и старијих грађана овог дела Чукарице. 
Посебна пажња биће посвећена малишанима чукаричких школа, посебно школа из Железника, Сремчице, Умке, Моштанице, Остружнице  који ће кроз бројне радионице афирмисати креативно стваралаштво и оснажити се кроз међусобну интеракцију.
Један део програма биће посвећен сарадњи са Културним центрима при Амбасадама, где ће  посетиоци имати прилике да се упознају са  културама  земаља кроз презентације њиховог књижевног и ликовног стваралаштва. 
На та начин Галерија „Сања“ постаје битан елемент на културној мапи Чукарице. Замишљене су и посете Галерији Сања, јер се појавило велико интересовање за ову галерију после снимљеног филма “Ко су савремени задужбинари”, ауторке Смиљане Попов који је приказан на бројним телевизијама. 
Стим у вези, планирано је да се кроз стручно вођење кроз здање Галерије Сања приближи прича о породици Панчевић-Тохољ и њиховој племенитој идеји да завештају ову галерију Градској општини Чукарица која је на програмско управљање уступила здање Галерији 73.
У Београду, 19.12.2025.                                                           КУ Галерија `73

                                                                                          В.Д.директорка Мирела Пудар

